2021. gada 18. maijā Rīkojums Nr. 330

Rīgā (prot. Nr. 42 4. §)

**Par nekustamā īpašuma Salgales ielā 2, Rīgā, pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai**

1. Atļaut Satiksmes ministrijai pirkt nekustamo īpašumu (nekustamā īpašuma kadastra Nr. 0100 082 0234) – zemes vienību (zemes vienības kadastra apzīmējums 0100 082 0234) 0,1715 ha platībā un dzīvojamo māju (būves kadastra apzīmējums 0100 082 0234 001), garāžu (būves kadastra apzīmējums 0100 082 0234 002), pagrabu (būves kadastra apzīmējums 0100 082 0234 003), šķūni (būves kadastra apzīmējums 0100 082 0234 004), saimniecības ēku (būves kadastra apzīmējums 0100 082 0234 005) – Salgales ielā 2, Rīgā (turpmāk – nekustamais īpašums), kas nepieciešams projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.

2. Satiksmes ministrijai:

2.1. normatīvajos aktos noteiktajā kārtībā īpašuma tiesības uz nekustamo īpašumu nostiprināt zemesgrāmatā uz valsts vārda Satiksmes ministrijas personā;

2.2. izdevumus, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, segt no līdzekļiem, kas paredzēti akciju sabiedrības "RB Rail" un Eiropas Inovācijas un tīklu izpildaģentūras 2015. gada 24. novembrī noslēgtajā līgumā par līdzfinansējumu triju Baltijas valstu ātrgaitas dzelzceļa līnijas *Rail Baltica* projekta attīstībai.

Ministru prezidents A. K. Kariņš

Satiksmes ministrs T. Linkaits